Diari Oficial de la Generalitat Valenciana


Sumari del DOGV 2080, del 02-08-1993 (1993/828837)

DECRET 110/1993; de 19 de juliol del Govern Valencià, pel qual instrumenta ajudes per a pal.liar els danys produïts per les tempestes de l'1 de juliol de 1993.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/07/19/110/dof/vci/html**

### Dades del document

Número de DOGV
:   2080

Data del DOGV
:   02-08-1993

Secció del DOGV
:   DISPOSICIONS GENERALS

Número del document
:   1993/828837


Data del document
:   19-07-1993

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 110/1993, de 19 de juliol, del Govern Valencià, pel qual instrumenta ajudes per a pal.liar els danys produïts per les tempestes de l'1 de juliol de 1993.  
Al llarg de la vesprada de l'1 de juliol de 1993 s'originaren una sèrie de tempestes que van produir pluges abundants, acompanyades de pedra, i que afectaren diverses comarques de les províncies d'Alacant i València.  
El fenomen meteorològic, de magnitud inusitada, va ocasionar danys en infrastructures públiques, com camins i sèquies en paratges amb forts desnivells, destrucció de collites, ferides en el tronc i branques dels arbres i trencament d'aquestes, pels vents forts associats.  
Davant d'aquesta situació, el Govern Valencià ha decidit d'establir mesures de caràcter excepcional, que consisteixen en ajudes econòmiques que pal·lien, en tant que siga possible, els greus efectes produïts i permeten la recuperació econòmica de les explotacions afectades.  
En virtut d'això, i a proposta del Conseller d'Agricultura i Pesca i amb la deliberació prèvia del Govern Valencià, en la reunió del dia 19 de juliol de 1993,  
DECRETE  
Article primer  
La Conselleria d'Agricultura i Pesca concedirà ajudes econòmiques als titulars d'explotacions agràries que haguessen resultat greument afectades per les tempestes del dia 1 de juliol de 1993 i es troben ubicades en els termes municipals que figuren en l'annex d'aquest decret.  
Article segon  
Els auxilis econòmics tenen per objecte concedir una subvenció al cost dels productes utilitzats en els tractaments realitzats per tal de prevenir la possible via d'entrada d'infeccions en les plantacions i, d'altra banda, reparar els danys en la infrastructura agrària pública afectada.  
Article tercer  
Quant a la infrastructura agrària de caràcter públic, es declararan d'interés general les actuacions conduents a la reparació dels danys produïts.  
Article quart  
1. El cost total de les actuacions de reparació corresponents a infrastructura pública d'interès general pujarà a cent milions de pessetes.  
2. L'import màxim de les subvencions que es concedirà per la compra de productes fungicides i cicatritzants no podrà sobrepassar els cinquanta milions de pessetes. Si la quantia resultant de les ajudes sol·licitades i aprovades superés el total establert, es procedirà a un prorrateig entre les sol·licituds amb dret a subvenció.  
3. El cost de les actuacions de reparació i de les ajudes per a la subvenció dels productes es finançarà amb càrrec als capítols corresponents de despesa de la secció 12 del pressupost de la Generalitat Valenciana.  
Article cinqué  
1. Les ajudes corresponents a la compra de productes es podran sol·licitar per mitjà dels ajuntaments respectius, o directament i individual als serveis territorials de la Conselleria d'Agricultura i Pesca a Alacant i València, i a les agències d'extensió agrària, en un termini que finalitzarà el proper dia 10 de setembre de 1993.  
2. Els ajuntaments trametran posteriorment les sol·licituds presentades precedides d'una llista col·lectiva.  
Article sisè  
En ambdós casos, la sol·licitud d'ajuda a la qual s'al·ludeix en l'article anterior es formalitzarà en els impresos que es facilitaran a l'efecte i s'hi acompanyarà dels següents documents:  
a) Còpia del Document Nacional d'Identitat.  
b) Factures de compra de productes fungicides o cicatritzants.  
Article seté  
Faculte la Conselleria d'Agricultura i Pesca per a establir un barem de valors màxim d'ajuda per unitat de superfície per als diversos conreus.  
Article vuité  
Les sol·licituds d'ajuda les resoldran els directors territorials de la Conselleria d'Agricultura i Pesca a Alacant i València, els quals realitzaran les comprovacions adients. El pagament es realitzarà als beneficiaris directament o a través dels ajuntaments davant els quals es va realitzar la presentació de la sol·licitud.  
DISPOSICIO ADDICIONAL  
Faculte la Conselleria d'Agricultura i Pesca perquè establesca els acords de col·laboració que calguen amb els ajuntaments dels termes municipals de l'annex per a l'aplicació del que disposen els articles 5 i 8 d'aquest decret.  
DISPOSICIONS FINALS  
Primera  
Faculte la Conselleria d'Agricultura i Pesca per al desplegament d'aquest decret.  
Segona  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 19 de juliol de 1993  
El President de la Generalitat Valenciana,   
JOAN LERMA I BLASCO  
El Conseller d'Agricultura i Pesca,   
JOSEP MARIA COLL COMIN  
ANNEX  
Situació geogràfica dels danys  
Província d'Alacant  
L'Alacantí Vinalopó Mitjà  
Agost Elda  
Alacant Monforte del Cid  
 Monóvar  
Alt Vinalopó Novelda  
Salinas Petrer  
Sax Pinoso  
Villena  
Província de València  
La Canal de Navarrés La Costera  
Anna Barxeta  
Bolbaite Canals  
Chella l'Ènova  
Enguera Genovés  
Estubeny Lugar Nuevo de Fenollet  
Navarrés Llosa de Ranes  
 Manuel  
 Rafelguaraf  
 Rotglà y Corbera  
 Xàtiva  
La Safor La Ribera Alta  
Alfauir Alcàntera de Xúquer  
Almiserat Antella  
Barx Beneixida  
Gandía Cárcer  
Oliva Carcaixent  
Palma de Gandía Cotes  
Real de Gandía Sellent  
Ròtova Senyera  
Simat de la Valldigna Sumacàrcer  
Villalonga Villanueva de Castellón  
La Vall de Cofrents La Vall d'Albaida  
Jalance Pinet  
Jarafuel


Còpia Permalink ELI